Igor Grafov

Igor Grafov (14. november 1923 Petrograd – 22. veebruar 1944) oli Nõukogude Liidu sõjaväelane.

Igor Grafov langes 1944. aastal II maailmasõja lahingutes Eesti alal Narvas. Nooremleitnant Igor Grafov oli 803. õhutõrjepolgu seniitkuulipildurite rühma komandör, kui 1944. aasta veebruaris jõudis Punaarmee Narva jõe äärde,  õnnestus allüksusel jõgi ületada ja rajada Vaasa küla juures Vaasa sillapea, mille eesti SS-diviisi üksused likvideerisid 6. märtsiks. Igor Grafov langes lahinguis 22. veebruaril. Grafov on maetud ühishauda Kingissepas.

1. juulil 1944 nimetati ta postuumselt Nõukogude Liidu kangelaseks. Tema hukkumiskohale oli talle Narvas püstitatud mälestusmärk. 16. augustil 2022 teatas Eesti peaminister Kaja Kallas monumendi eemaldamisest koos veel kuue Nõukogude monumendiga Narvas ja Narva-Jõesuus."Kallas: eemaldame Narvast kokku seitse punamonumenti" ERR, 16. august 2022 (vaadatud 16.08.2022).

Tema auks on nimetatud tänav Peterburis ja oli ka Narvas (Igor Grafovi tänav).

 Viited 

 Välislingid 
 http://www.warheroes.ru/hero/hero.asp?Hero_id=1105

Kategooria:Nõukogude Liidu sõjaväelased
Kategooria:Nõukogude Liidu kangelased
Kategooria:20. sajand Narvas
Kategooria:Sündinud 1923
Kategooria:Surnud 1944